มีsexคืนวันที่20 ประมาณเกือบๆ5ทุ่ม(ไม่ได้ใส่ถุงแค่ลองสอดไม่ถึง2-3นาที)ถ้าก่อน24ชม.ก็คือต้องกินก่อนเกือบๆ5ทุ่มภายในวันที่21ใช่ไหมคะ แล้วถ้ามาทานยาคุมฉุกเฉินเม็ดแรกวันที่22เวลา17:06 จะถือว่ากินก่อน48ชม.หรือเปล่าคะ ถ้าต้อไปกินเม็ดที่2อีกทีตอนตี5:06หรือว่าต้องกินครบ2เม็ดก่อนถึงจะถือว่ากินก่อน48ชม.แบบนี้จะป้องกันทันไหมคะ ถ้าแฟนไม่ได้หลั่ง(แค่กลัวเล็ดลอดเพราะประจำเดือนมาไม่ปกติกลัวจะเป็นวันที่ไข่ตก)​
สวัสดีค่ะ จากคำถามเดิมและคำถามเพิ่มเติมเรื่องการใช้ยาคุมฉุกเฉินนั้น ยาคุมฉุกเฉินควรกินเม็ดแรกภายใน 72 ชั่วโมงหลังมีเพศสัมพันธ์ โดยยาชนิดนี้จะมี 2 แบบ คือ ยาคุมฉุกเฉิน 1.5 มิลลิกรัม ที่ต้องรับประทาน 1 เม็ดทันทีหลังมีเพศสัมพันธ์โดยไม่ป้องกัน และยาคุมฉุกเฉิน 0.75 มิลลิกรัม ที่ต้องรับประทาน 1 เม็ดทันทีหลังมีเพศสัมพันธ์โดยไม่ป้องกัน และรับประทานอีก 1 เม็ดหลังผ่านไป 12 ชั่วโมงดังนั้นเวลาที่กล่าวมา หมายถึงยาเม็ดแรกค่ะ ยาเม็ดที่สองให้ทานหลังจากยาเม็ดแรกตามที่ข้างฉลากกำหนดก็ถือว่าทานถูกต้องค่ะ